Covid19 world update : ಜಗತ್ತಿನಾದ್ಯಂತ ಒಟ್ಟು 2.40 ಕೋಟಿ ಸೋಂಕಿತರು ವಾಷಿಂಗ್ಟನ್: ವರ್ಲ್ಡೊ ಮೀಟರ್ ಅಂಕಿ ಅಂಶಗಳ ಪ್ರಕಾರ ಜಾಗತಿಕ ಮಟ್ಟದಲ್ಲಿ ಕೊರೊನಾ ಸೋಂಕಿತರ ಸಂಖ್ಯೆ 2,40,61,215 ಆಗಿದ್ದು, ಸೋಂಕಿನಿಂದ ಮೃತಪಟ್ಟವರ ಸಂಖ್ಯೆ 8,23,513 ಆಗಿದೆ. ಇಲ್ಲಿಯವರೆಗೆ 1,66 08,596 ಮಂದಿ ಚೇತರಿಸಿಕೊಂಡಿದ್ದಾರೆ. ಅಮೆರಿಕದಲ್ಲಿ ಸೋಂಕಿತರ ಸಂಖ್ಯೆ 59,55,728 ಆಗಿದ್ದು ಬ್ರೆಜಿಲ್ನಲ್ಲಿ 36,74,176, ಭಾರತದಲ್ಲಿ 32,3,447 ಆಗಿದೆ. ಅದೇ ವೇಳೆ ರಷ್ಯಾದಲ್ಲಿ 96,6,189, ದಕ್ಷಿಣ ಆಫ್ರಿಕಾ 6,13,017 ಮತ್ತು ಪೆರುನಲ್ಲಿ ಸೋಂಕಿತರ ಸಂಖ್ಯೆ 6,07,382 ಆಗಿದೆ, ಅಮೆರಿಕದಲ್ಲಿ ಈವರೆಗೆ 18,2,404 ಮಂದಿ ಸಾವಿಗೀಡಾಗಿದ್ದು, ಬ್ರೆಜಿಲ್ನಲ್ಲಿ 1,16,666 ಮತ್ತು ಭಾರತದಲ್ಲಿ 59,612 ಮಂದಿ ಮೃತಪಟ್ಟಿದ್ದಾರೆ. ಕೊರೊನಾವೈರಸ್ ರೋಗ ವ್ಯಾಪಕವಾಗಿ ಹರಡುತ್ತಿದ್ದರೂ ಆಗ್ನೇಯ ಏಷ್ಯಾ ಮತ್ತು ಪೂರ್ವ ಮೆಡಿಟರೇನಿಯನ್ ಪ್ರದೇಶಗಳನ್ನು ಹೊರತು ಪಡಿಸಿ ಪ್ರಕರಣಗಳ ಸಂಖ್ಯೆ ಏರಿಕೆ ಮತ್ತು ಮರಣ ಸಂಖ್ಯೆ ನಿಧಾನಗತಿಯಲ್ಲಿದೆ ಎಂದು ವಿಶ್ವ ಆರೋಗ್ಯ ಸಂಸ್ಥೆ ಹೇಳಿದೆ. ಆಗಸ್ಟ್ 23ರಂದು ಅಂತ್ಯವಾದ ವಾರದಲ್ಲಿ 17 ಲಕ್ಷಕ್ಕಿಂತಲೂ ಹೆಚ್ಚು ಹೊಸ ಕೋವಿಡ್ ಪ್ರಕರಣಗಳು ವರದಿಯಾಗಿದ್ದು39,000 ಮಂದಿ ಮೃತಪಟ್ಟಿದ್ದಾರೆ .ಕಳೆದ ವಾರದ ಅಂಕಿ ಅಂಶಕ್ಕೆ ಹೋಲಿಸಿದರೆ ಪ್ರಕರಣಗಳ ಸಂಖ್ಯೆಯಲ್ಲಿ ಶೇ,4 ಮತ್ತು ಸಾವನ ಸಂಖ್ಯೆಯಲ್ಲಿ ಶೇ.12ರಷ್ಟು ಏರಿಕೆ ಆಗಿದೆ. ಅತೀ ಹೆಚ್ಚು ಸೋಂಕಿತರಿರುವ ಪ್ರದೇಶಗಳ ಪೈಕಿ ಆಗ್ನೇಯ ಏಷ್ಯಾ ಎರಡನೇ ಸ್ಥಾನದಲ್ಲಿದೆ. ಇಲ್ಲಿ ಶೇ.28 ಹೊಸ ಪ್ರಕರಣ ಮತ್ತು ಶೇ.15ರಷ್ಟು ಸಾವಿನ ಸಂಖ್ಯೆ ಏರಿಕೆ ಆಗಿದೆ. ಭಾರತದಲ್ಲಿ ಪ್ರಕರಣಗಳ ಸಂಖ್ಯೆ ಏರುತ್ತಲೇ ಇದ್ದು ನೇಪಾಳದಲ್ಲಿಯೂ ರೋಗ ಹರಡುತ್ತಿದೆ ಎಂದು ವಿಶ್ವ ಆರೋಗ್ಯ ಸಂಸ್ಥೆ ಹೇಳಿದೆ . ಲೆಬನಾನ್, ಟುನಿಷಿಯಾ ಮತ್ತು ಜೋರ್ಡನ್ನಲ್ಲಿ ಕಳೆದ ವಾರಕ್ಕಿಂತ ಹೆಚ್ಚು ಪ್ರಕರಣಗಳು ವರದಿಯಾದಿವೆ. ಕಳೆದ ಮೂರು ವಾರಗಳಲ್ಲಿ ಯುರೋಪಿಯನ್ ಪ್ರದೇಶಗಳಲ್ಲಿ ಸೋಂಕು ಪ್ರಕರಣಗಳ ಸಂಖ್ಯೆ ಏರಿಕೆಯಾಗುತ್ತಲೇ ಇದೆ. ಆಗ್ನೇಯ ಫ್ರಾನ್ಸ್ಗೆ ಪ್ರಯಾಣಿಸದಂತೆ ಎಚ್ಚರಿಕೆ ಪ್ಯಾರಿಸ್ ಮತ್ತು ಫ್ರಾನ್ಸ್ನ ಆಗ್ನೇಯ ಪ್ರದೇಶಗಳಲ್ಲಿ ಕೊರೊನಾ ವ್ಯಾಪಿಸಿದ್ದರಿಂದ ಅನಗತ್ಯ ಪ್ರಯಾಣ ಕೈಗೊಳ್ಳಬೇಡಿ ಎಂದು ಜರ್ಮನಿ ಎಚ್ಚರಿಕೆ ನೀಡಿದೆ. ಫುಟ್ಬಾಲ್ ಪಂದ್ಯ ವೀಕ್ಷಿಸಲು ನಿಯಮಿತ ಪ್ರೇಕ್ಷಕರಿಗೆ ಅನುಮತಿ ಅಕ್ಟೋಬರ್ ತಿಂಗಳಲ್ಲಿ ಟರ್ಕಿಯಲ್ಲಿ ನಡೆಯುವ ಫುಟ್ಬಾಲ್ ಪಂದ್ಯಗಳನ್ನು ವೀಕ್ಷಿಸಲು ನಿಯಮಿತ ಸಂಖ್ಯೆಯಲ್ಲಿ ಪ್ರೇಕ್ಷಕರಿಗೆ ಅನುಮತಿ ನೀಡಲಾಗುವುದು ಎಂದು ಟರ್ಕಿಶ್ ಫುಟ್ಬಾಲ್ ಫೆಡರೇಷನ್ ಹೇಳಿದೆ. ಇಂಗ್ಲೆಂಡ್ ಶಾಲೆಗಳಲ್ಲಿ ಮಾಸ್ಕ್ ಧರಿಸಲು ಸೂಚನೆ ಇಂಗ್ಲೆಂಡ್ನಲ್ಲಿ ಮುಂಬರುವ ವಾರ ಶಾಲೆ ಪುನರಾರಂಭವಾಗಲಿದ್ದು ಹೈಸ್ಕೂಲ್ ವಿದ್ಯಾರ್ಥಿಗಳು ಮಾಸ್ಕ್ ಧರಿಸಲು ಆದೇಶಿಸುವ ಬಗ್ಗೆ ಸರ್ಕಾರ ಚಿಂತನೆ ನಡೆಸಿದೆ ಎಂದು ಪ್ರಧಾನಿ ಬೋರಿಸ್ ಜಾನ್ಸನ್ ಹೇಳಿದ್ದಾರೆ.